১৬ ডিসেম্বর ১৯৭৭ সালে জন্ম নেওয়া ৪০ বছর বয়সী রেশমিনের জন্ম লন্ডনে। লন্ডনেই বেড়ে উঠেছেন বাঙালি মুসলিম পরিবারে জন্ম নেওয়া রেশমিন। ইউনিভার্সিটি অফ বাথ থেকে স্নাতক ডিগ্রি শেষ করার পর তিনি ডিপ্লোমা করেন নিউজপেপার জার্নালিজমের ওপর। এ ছাড়া তিনি পলিটিকস উইথ ইকোনমিকসের ওপরও ডিগ্রি নিয়েছেন। বর্তমানে তিনি বিবিসি এবং বিটি স্পোর্টের সাংবাদিক হিসেবে কর্মরত আছেন। সাংবাদিকতা ছাড়াও তিনি জড়িত মিউজিকের সঙ্গে। কাজ করেছেন বিখ্যাত মিউজিশিয়ান নিতিন শয়েনির সঙ্গে। ২০০৬ সালে দ্য নেমশেক নামে এক ব্রিটিশ সিনেমাতে তার একটি গানও প্রকাশিত হয়।